Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 788

2. Más népzenei dialektusok dallamai, historikus dallamok, szokásdallamok, európai tekerõzene, rövid karakterdarabok a tekerõ klasszikus zeneirodalmából. Követelmény A tanuló legyen képes – hangszerét beállítani, tisztán behangolni, – a klaviatúrán tisztán intonálni, – különbözõ ujjrendeket megfelelõen alkalmazni, – rövid kromatikus menetekre, akkordfölbontásokra, skálákra, – a dallamhúr elsõ (A0) és negyedik fokán (D1) lezárni, – a „ri–ri ti” és a négy tizenhatodos recsegés megszólaltatására, – az esztamhangsúlyú recsegést megvalósítani, – a sorkezdõ nyolcad és tizenhatod felütés recsegéseket alkalmazni, – a Dél–alföld jellemzõ díszítéstechnikáit szabadon alkalmazni Ismerje és alkalmazza néhány adatközlõ egyéni játékmódját. Az év végi vizsga javasolt anyaga – Három különbözõ összeállítás, ebbõl egy zenekarral. Követelmények az alapfok évfolyamainak elvégzése után A tanuló ismerje – hangszere történetét, változatait, elterjedtségét Magyarországon és más országokban, – a magyar tekerõ hagyományos repertoárját és játékstílusát, – hangszere irodalmát, hangfelvételeit, a jelentõsebb magyar adatközlõket. A tanuló legyen képes – hangszerét behangolni, – természetes, oldott hangszerkezelésre, – zenei és technikai szempontból tudatos elemzõ gyakorlásra, – életkorának és képességeinek megfelelõ zenei anyag stílusos elõadására, – közepes nehézségû dallami és ritmikai zenei problémák megoldására (leváltóhangok alkalmazása, lezárások, trillák, recsegési modusok, recsegések dallamon belüli építkezése), – a díszítõmotívumok megfelelõ alkalmazására. A tanuló rendelkezzék – megfelelõ zenei memóriával, – jó hallással, koncentrálóképességgel, – kottaolvasási rutinnal. A mûvészeti alapvizsga követelményei A vizsga részei A vizsga gyakorlati vizsgarészbõl áll. A vizsga tantárgya és idõtartama Tekerõ fõtárgy „A” tagozat: minimum 10 perc „B” tagozat: minimum 10 perc A vizsga tartalma „A” tagozat Három mûsorszám bemutatása, amelybõl kettõ a Középsõ Tisza mente dallamanyagából áll, egy pedig Magyarország más tájegységeihez kötõdik, esetleg historikus zene, vagy Európa más népeinek tekerõmuzsikája. A mûsorszámok között legyen olyan összeállítás, amely bemutatja a Középsõ Tisza mente tánczenéjét (oláhos, csárdás, frisses). Ez utóbbiban legyenek felismerhetõk a magyar tekerõre jellemzõ alapvetõ dallamalkotási és ritmikai sajátosságok. „B” tagozat Három mûsorszám bemutatása, amelybõl kettõ a Középsõ Tisza mente dallamanyagából áll, egy pedig Magyarország más tájegységeihez kötõdik, esetleg historikus zene, vagy Európa más népeinek tekerõmuzsikája. A mûsorszámok között legyen olyan összeállítás, amely bemutatja a Középsõ Tisza mente tánczenéjét (oláhos, csárdás, frisses). Ez utóbbiban legyenek felismerhetõk bizonyos adatközlõkre jellemzõ alapvetõ dallamalkotási és ritmikai sajátosságok (például Bársony Mihály, Balla István vagy Szenyéri Dániel stílusjegyei). A vizsga értékelése – megfelelés az elõírt követelményeknek, – helyes testtartás, hangszertartás, kéztartás, – hangminõség, – hangszerkezelés, – helyes ritmus és tempó, – technikai felkészültség, – jobb– és balkéz–technika, – elõadásmód, – zenei stílusok és elõadások megvalósítása, – díszítések megvalósítása, – memória, – alkalmazkodóképesség, – állóképesség. Továbbképzõ évfolyamok „A” tagozat A továbbképzõ évfolyamok eléréséig a tanulók tudásszintje között képességeik, teherbírásuk és szorgalmuk alapján jelentõs különbség alakulhat ki. Ez a különbség a továbbképzõ évfolyamokon egyéb elfoglaltságaiktól, gyakorlási idejüktõl, érdeklõdési körüktõl függõen tovább növekedhet. Zenetanulásuk iránya és célja is eltérhet; vagy az egyéni hangszertudás tökéletesítése, vagy a kamarazenei, illetve zenekari játék fejlesztése kerül elõtérbe.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes